

|  |
| --- |
| **ДО** |
| **НАЧАЛНИЦИТЕ НА РЕГИОНАЛНИТЕ УПРАВЛЕНИЯ НА ОБРАЗОВАНИЕТО** |

|  |  |
| --- | --- |
| **Относно:** | *съдействие и разпространение на информация за провежданата от фирма KWIAT кампания за безплатен очен скрининг на деца и ученици до 18-годишна възраст* |

**УВАЖАЕМА/УВАЖАЕМИ ГОСПОЖО/ГОСПОДИН НАЧАЛНИК,**

В Министерството на образованието и науката е постъпило Писмо с вх. № 1321-541/09.07.2025 г. от г-н Павел Цветанов – управител на фирма KWIAT, с молба за подкрепа и съдействие относно разпространение на информация за провежданата от тях юбилейна кампания за безплатен очен скрининг, насочена към деца и ученици до   
18-годишна възраст.

Фирма KWIAT организира ежегодни кампании, които са фокусирани върху различни аспекти на очното здраве за деца и възрастни. През изминалите дванадесет години кампанията за безплатен очен скрининг се е реализирала с подкрепата на Министерството на образованието и науката, Министерството на младежта и спорта, Министерството на здравеопазването, както и социално отговорни компании и неправителствени организации.

През 2025 г. кампанията за безплатен очен скрининг на деца и ученици до   
18-годишна възраст ще се проведе през месец септември, като родителите ще могат да получат допълнителна информация на електронната страница на компанията ([www.kwiat.bg](http://www.kwiat.bg)).

Във връзка с изложеното моля да информирате директорите на училища и детски градини във Вашата област за провежданата от фирма KWIAT кампания. Фирмата е информирана, че действащите нормативни актове в системата на предучилищното и училищно образование предоставят значителна свобода на директорите на училища да планират и осъществяват дейности, свързани с интересите и потребностите на децата и учениците, както и за необходимостта от спазване на законовите изисквания по отношение на информираното съгласие на родителите, в т.ч. и по отношение разгласяването на сведения или данни за деца, включително и на снимки на деца.

